Kisbér Város Polgármesterétől

**ELŐTERJESZTÉS**

Kisbér Város Önkormányzatának Képviselő-testülete

2025. február 14-i ülésére

**Tárgy:** Vöröskereszt épület bontására és a Plébánia előtti tér felújítására vonatkozó közbeszerzési eljárás megindítása

**Tisztelt Képviselő-testület!**

Kisbér Város Önkormányzatának Képviselő-testülete a 9/2025. (I. 17.) KVÖKt. határozatával döntött a tárgyban szereplő közbeszerzési eljárás előkészítéséről.

A közbeszerzési tanácsadó megküldte a felhívás elkészítéséhez szükséges adatok listáját, melyet továbbítottunk Siklósi József tervező és Kovács Péter műszaki FAKSZ részére.

2025. február 13-án kaptuk meg e-mailen Kovács Pétertől a tárgyban szereplő két projektelemre vonatkozó, az ajánlattételi felhívás elkészítéséhez szükséges anyagot. Képviselő-testületi jóváhagyást követően ez alapján a közbeszerzési tanácsadó meg tudja indítani az eljárást. Mellékelve.

A közbeszerzési tanácsadó megküldte az előkészítő dokumentumokat, mellékelve. Az eljárás előkészítésében és a döntéshozatalban résztvevő személyeknek a mellékelt összeférhetetlenségi nyilatkozatot alá kell írni.

Kérem a Tisztelt Képviselő-testületet az előterjesztés és a mellékelt anyagok megvitatására, valamint döntéshozatalra.

Kisbér, 2025. február 13.

Sinkovicz Zoltán sk.

Határozati javaslat

Kisbér Város Önkormányzatának Képviselő-testülete

…../2025. (II. 14.) KVÖKt. határozata

közbeszerzési eljárás megindításáról

Kisbér Város Önkormányzatának Képviselő-testülete a „Kisbéri Vöröskereszt épület bontása” – projekt kivitelezés és a „Kisbéri római katolikus plébánia előtti tér felújítása” – projekt kivitelezés tárgyban elrendeli a közbeszerzési eljárás megindítását (egy eljárás, 2 részben) az előterjesztéshez csatolt, Kovács Péter műszaki FAKSZ által előkészített, az ajánlattételi felhívás összeállításához szükséges alapadatokat tartalmazó dokumentumoknak megfelelően.

Felhatalmazza a polgármestert a közbeszerzési eljárás megindításával kapcsolatos intézkedések megtételére.

Határidő: a határozat kiadására azonnal

Felelős: dr. Pápai Tamás jegyző